Id-Deċiżjoni tal-Kunsill
ta' l-4 ta'April 2001
dwar il-konklużjoni tal-ftehim fil-forma ta' Skambju ta' Ittri bejn il-Komunità Ewropea u r-Repubblika taċ-Ċile b'żieda ta' Protokoll fuq assistenza amministrativa ta' bejniethom dwar kwistjonijiet ta' dwana għall-Ftehim ta' Qafas Koperattiv bejn il-Komunità Ewropea u l-Istati Membri tagħha minn naħa, u r-Repubblika taċ- Ċile, mill-oħra.
(2001/473/KE)
Il-Kunsill ta l-Unjoni Ewropea,
Wara li kkunsidra t-Trattat li jistabilixxi il-Komunità Ewropea, speċjalment l-Artikolu 133 flimkien ma' l-ewwel sentenza ta' l-Artikolu 300(2) tiegħu,
Wara li kkunsidra il-proposta tal-Kummissjoni,
billi:
(1) Biex titħalla assistenza amministrativa ta' bejniethom fi kwistjonijiet ta' dwana bejn iż-żewġ partijiet kif previst fl-Artikolu 7(3) tal-Ftehim ta' Qafas Koperattiv li eventwalment iwassal għall-ħolqien ta' assoċjazzjoni politika u ekonomika bejn il-Komunità Ewropea u l-Istati Membri tagħha minn naħa,u r-Repubblika taċ-Ċile mill-oħra [1], għandu jiġi miżjud Protokoll ma' dak il-Ftehim.
(2) Negozjati biex jintlaħaq dan il-għan saru maċ-Ċile u wasslu għall-Ftehim fil-forma ta' Skambju ta' Ittri,u huwa fl-interess tal-Komunità li tapprovah.
IDDEĊIEDA DAN LI ĠEJ:
Artikolu 1
Il-Ftehim fil-forma ta' Skambju ta' Ittri bejn il-Komunità Ewropea u r-Repubblika taċ-Ċile b'żieda ta' Protokoll fuq assistenza amministrativa ta' bejniethom fi kwistjonijet ta' dwana għall-Ftehim ta' Qafas Koperattiv huwa hawnhekk approvat f'isem il-Komunità.
It-test ta' dan il-ftehim fil-forma ta' Skambju ta' Ittri huwa mehmuż ma din id-deċiżjoni.
Artikolu 2
Il-President tal-Kunsill huwa hawnhekk awtorizzat li jinnomina l-persunal awtorizzat biex jiffirma l-Ftehim biex jorbot il-Komunità [2].
Artikolu 3
Il-President tal-Komunità, f'isem il-Komunità għandu jagħti n-notifika prevista bil-Ftehim fil-forma ta' Skambju ta' Ittri.
Magħmula f'Lussemburgu, fl-4 ta'April 2001.